Itaboraji

Itaboraji () – miestas pietryčių Brazilijoje, Rio de Žaneiro valstijoje, 45 km į šiaurės rytus nuo Rio de Žaneiro, patenka į jo aglomeraciją. Pro miestą eina Rio de Žaneiro–Kamposo geležinkelis ir plentas. Vystoma keramikos gamyba, žemės ūkio produktų (daugiausia cukranendrių, vaisių) perdirbimas.

 Istorija 
Vietovardis tupių kalba reiškia „švytinčių akmenų upė“ (itá-berab-y).NAVARRO, E. A. Dicionário de tupi antigo: a língua indígena clássica do Brasil. São Paulo. Global. 2013. p. 571.

XVII a. vietovėje ėmė kurtis ir auginti cukranendres portugalai. 1696 m. sudaryta Šv. Jono Krikštytojo parapija. 1697 m. joje įkurtas Santo Antonio da Sa miestelis. XVIII a. Itaboraji dėl plėtojamos cukraus ir keramikos pramonės pranoko Santo Antonio da Sa miestelį, o 1833 m. tapo miesteliu.

 Šaltiniai 

Kategorija:Rio de Žaneiro valstijos miestai